# Soledar

Soledar (ukraineraz zein errusieraz: Соледар) Ukrainako Donetsk Oblasteko Bakhmut Raionean kokaturiko hiri bat da; herriaren izenak, literalki, "gatzaren oparia" esan nahi du errusieraz eta ukraineraz –bertan kokaturiko lurrazpiko gatzagengatik–. 2021eko estimazioen arabera, hiri-biztanleria 10.692koa zen. Soledarko guduak, Ukrainako inbasioaren baitan, hiria nabarmen suntsitu zuen.

## Historia

XVII. mendearen bigarren erdialdean Donbasseko eskualdean kokatu ziren Don kosakoak. 1881ean, lehen gatz-meategia sortu zen, herritik gertu; hainbat urte geroago, beste batzuk sortu ziren ere.
1965ean herria Karlo-Libknekhtovsk izendatu zuten, Karl Liebknetxt-en omenez; 1991ko uztailean, egungo Soledar izena jarri zioten.
1989rako, herriak 12,305 biztanle zituen. 2001ean, berriz, 13,151.
2014ko apirilaren erdialdetik aurrera, Errusiako GRUko eragileek, Igor "Strelkov" Ghirkin-ek zuzenduta, Donetsk Oblasteko hainbat herri hartu zituzten, Soledar barne; hala ere, 2014ko uztailaren 21ean, ukrainar indarrek hiria berreskuratu zuten militarren eskuetatik. 2014ko abuztuaren 2an, MH17aren istripuaz arduratzen ziren identifikazio-taldeak eta OSCEko behatzaileek base bat ezarri zuten Soledarren, handik errazagoa baitzen istripulekura iristea.

## Ekonomia

Hiriko enpresa nagusiak meatzaritza eta prozesaketa industriei lotuta daude: Artyomsol Estatuko Enpresa Elkarteak meatzaritza eta gatza prozesatzen ari da Soledar gatz meategian eta Knauf Gips Donbassen ( Knauf igeltsu ekoizle alemaniar baten filiala).
Herriak erakargarri turistiko handia du: lurpeko galeriak eta gatz meategietako ganberak, asma eta biriketako beste gaixotasun batzuen tratamendu espeleorako ( kobazuloa ) ere asko erabiltzen direnak.

## Garraioa

Hiriak tren-geltoki bat du.

## Demografia

Jatorrizko hizkuntza 2001eko Ukrainako Erroldaren arabera:
* Ukrainera: %60.1a
* Errusiera: %39.4a.
* Armeniera: %0.1a.
* Bielorrusiera: %0.1a.

## Galeria

* Soledarreko tren-geltokia.
* Gatz-meategirako sarrera.
* Gatz-meategiaren barruan.
* Lurpeko futbol-zelaia eta kontzertu-aretoa, Soledarreko gatz-meategian.

## Erreferentziak

* ↑ (Ingelesez) CNN, By <a href='/profiles/rhea-mogul'>Rhea Mogul</a>, Jack Guy, Ed Upright, Aditi Sangal, Adrienne Vogt, Matt Meyer and Leinz Vales. (2023-01-12). «Satellite photos show destruction in Soledar and Bakhmut» CNN (Noiz kontsultatua: 2023-01-12).
* ↑ "Donets Basin" (Donbas), pp.135–136 in: Historical Dictionary of Ukraine.
* 1 2 3 Карло-Либкнехтовск // Большой энциклопедический словарь (в 2-х тт.). / редколл., гл. ред. А. М. Прохоров. том 1. М., "Советская энциклопедия", 1991. стр.550
* ↑ Всесоюзная перепись населения 1989 г.
* ↑ Ragozin, Leonid. (2014-04-16). «Vladimir Putin Is Accidentally Bringing Eastern and Western Ukraine Together» The New Republic ISSN 0028-6583. (Noiz kontsultatua: 2022-05-22).
* ↑ Donbass defenders put WWII tank back into service. .
* 1 2 https://web.archive.org/web/20160604180137/http://en.apa.az/xeber_ukrainian_troops_take_control_of_three_s_214217.html
* ↑ Recovery of remains 'biggest day': OSCE. .
* ↑ «Malaysia Airlines MH17 crash: More remains recovered from site, says Netherlands» The Straits Times August 2014.
* ↑ MH17 crash mission to be unarmed for now: Dutch PM-World News, Firstpost. 2 August 2014.
* ↑ http://www.ukrcensus.gov.ua

## Kanpo estekak

* Datuak: Q2399843
* Multimedia: Soledar / Q2399843